b'\n_START_ARTICLE_\nStrukturna formula\n_START_PARAGRAPH_\nStrukturna formula kemijske spojine je grafi\xc4\x8dni prikaz zgradbe molekule, iz katere je razvidna razporeditev atomov in kemijskih vezi. Najpogosteje se uporabljajo racionalna, strukturna in skeletna formula. Poleg teh formul se uporabljajo tudi drugi na\xc4\x8dini zapisa kemijske strukture, na primer SMILES (Simplified Molecular Input Line Entry  Specification)  InChI (International Chemical Identifier) in CML (Chemical Markup Language). _NEWLINE_Strukturne formule imajo v primerjavi z molekulskimi formulami ve\xc4\x8d prednosti. Ena od njih je preglednost zapisa kemijske reakcije: iz strukturne formule je razviden potek reakcije in vse spremembe, ki so med reakcijo nastale. Druga prednost je prikaz razli\xc4\x8dnih izomernih oblik neke spojine, ki iz njene molekulske formule niso razvidne\n_START_SECTION_\nTrodimenzionalne formule\n_START_PARAGRAPH_\nTrodimenzionalne razporeditve atomov v kiralnih molekulah se lahko prika\xc5\xbeejo na ve\xc4\x8d na\xc4\x8dinov.\n_START_SECTION_\nNewmanova projekcija\n_START_PARAGRAPH_\nNewmanova in Sawhorseova projekcija se uporabljata za prostorski prikaz zgradbe molekule na dveh sosednjih ogljikovih atomih.'